Diari Oficial de la Generalitat Valenciana


Sumari del DOGV 9975, del 05-11-2024 (2024/11174)

ORDE 7/2024, de 5 de novembre de 2024, de la Consellera de Justícia i Interior, pel qual s'adopten mesures complementàries temporals i excepcionals en la Comunitat Valenciana, a conseqüència del temporal de pluja i vent iniciat el 29 d'octubre de 2024 en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9975

Data del DOGV
:   05-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11343

CVE
:   OKAO-N-0914-48139

Data del document
:   05-11-2024

Organisme emissor
:   Conselleria de Justícia i Interior

Tipus de document
:   Ordre

Descriptors 

:   * control de la circulació
    * planificació de transports
    * transport de mercaderies
    * transport per carretera
    * desastre natural

Des del dia 28 d’octubre de 2024, la Comunitat Valenciana i de manera molt especial la província de València en el seu conjunt s’està veent afectada per una DANA d’una intensitat i conseqüències tant en vides humanas com en danys a les infraestructures sense precedents.

És fonamental garantir que tots els recursos que estan actuant coordinadament des de l’inici, de les diferents administracions públiques, així com d’empreses i altres sectors, que estan treballant, no només per a assistir a les persones afectades, sinó també per a recuperar com més prompte millor els servicis bàsics, puguen exercir la seua tasca amb seguretat i efectivitat; i per a això és necessari i fonamental garantir-ne la mobilitat donant caràcter prioritari sobre qualsevol altre usuari de la xarxa viària i de transport de la Comunitat Valenciana.

En estos moments de l’emergència resulta necessari limitar la circulació i trànsit en determinades vies públiques per a garantir la mobilitat de tots els servicis essencials i complementaris d’intervenció, així com de totes les empreses responsables de garantir el subministrament dels servicis bàsics d’aigua, energia i comunicacions, i de distribució d’aliments, procedir a la seua reparació i neteja, amb la finalitat última de garantir l’ús normal per part dels ciutadans.

La limitació resulta proporcional a la finalitat perseguida, ja que la mesura adoptada és la menys perjudicial per als drets de tercers, no es prolonga especialment en el temps i és l’única que es pot adoptar per a aconseguir la finalitat perseguida.

La base legal la trobem en la mateixa Llei 17/2015, de 9 de juliol, del sistema nacional de protecció civil, entre altres en els articles 7 bis, i 20 (Deure de col·laboració i Fase de recuperació).

D’altra banda, la Llei 13/2010, de 23 de novembre, de la Generalitat, de protecció civil i gestió d’emergències conté iguals mesures.

Sobre la base de l’anterior amb data 1 de novembre de 2024 es va dictar l’Orde 4/2024, de la Consellera de Justícia i Interior, per la qual s’adopten mesures temporals i excepcionals, amb finalització a les 23:59 del 3 de novembre de 2024, sent ampliada esta limitació mitjançant l’Orde 6/2024 fins a les 23:59 hores del dia 5 de novembre de 2024.

No obstant, d’acord amb l’informat pels cossos i forces de seguretat de l’estat, els servicis d’emergències i l’UME, en el desenrotllament del CECOPI, i seguint les peticions que han sigut manifestades, es fa necessari mantenint el caràcter extraordinari i temporal, la prolongació de les limitacions de mobilitat contemplades en l’Orde 6/2024.

Per tot l’anterior, i conforme s’ha acordat en la reunió del CECOPI mantinguda el dia 5 de novembre a les 13:30 hores procedix el següent.

ORDENE

*Primer*

Adoptar, amb caràcter transitori, des de les 0:00 hores del dia 6 de novembre de 2024 fins a les 23:59 hores del dia 7 de novembre de 2024, mesures temporals i excepcionals per a procedir a la reparació i neteja, garantir la mobilitat de tots els servicis essencials i complementaris d’intervenció, així com de totes les empreses responsables de garantixr el subministrament dels servicis bàsics d’aigua, energia i comunicacions, i de distribució d’aliments.

*Segon*

En el període indicat es restringix el moviment en qualsevol vehicle de transport en totes les vies incloses en els annexos I i II a la present orde, a excepció dels servicis indicats en el punt anterior, excepte per a aquells desplaçaments, adequadament justificats que es produïsquen per alguns dels següents motius:

a) Assistència a centres, servicis i establiments sanitaris.

b) Compliment d’obligacions laborals, professionals, empresarials, institucionals o legals.

c) Retorn al lloc de residència habitual o familiar.

e) Assistència i cura a persones majors, menors, dependents, persones amb discapacitat o persones especialment vulnerables.

f) Actuacions requerides o urgents davant dels òrgans públics, judicials o notarials.

g) Per causa de força major o situació de necessitat.

h) Qualsevol altra activitat d’anàloga naturalesa, degudament acreditada

València, 5 de novembre de 2024

Salomé Pradas Ten

Consellera de Justícia i Interior

ANNEX I

Vies competència estatal proposades pel Ministeri de l’Interior

![](https://dogv.gva.es/publicaciones/imagesSF/2024/11/5/1214184/punto.gif)     Accessos i eixides als municipis des de i cap a la V-31 íntegrament, excepte l’entrada a la ciutat de València.

![](https://dogv.gva.es/publicaciones/imagesSF/2024/11/5/1214184/punto.gif)     Accessos i eixides als municipis des del quilòmetre 0 (port) de la V-30 al quilòmetre 9 (accessos a l’A3), en els dos sentits, excepte l’entrada a la ciutat de València.

ANNEX II

Vies de competència autonòmica proposades per la Generalitat Valenciana

![](https://dogv.gva.es/publicaciones/imagesSF/2024/11/5/1214184/punto.gif)     CV-33. Albal-Torrent

![](https://dogv.gva.es/publicaciones/imagesSF/2024/11/5/1214184/punto.gif)     CV-36. València-By pass

![](https://dogv.gva.es/publicaciones/imagesSF/2024/11/5/1214184/punto.gif)     CV-366. Accés sud Torrent

![](https://dogv.gva.es/publicaciones/imagesSF/2024/11/5/1214184/punto.gif)     CV-400. València-Albal

![](https://dogv.gva.es/publicaciones/imagesSF/2024/11/5/1214184/punto.gif)     CV-403. Xirivella-Torrent

![](https://dogv.gva.es/publicaciones/imagesSF/2024/11/5/1214184/punto.gif)     CV-407. Picanya-Sedaví

![](https://dogv.gva.es/publicaciones/imagesSF/2024/11/5/1214184/punto.gif)     CV-410. Alaquás-“Bonaire”